

**Gradsko vijeće *P R I J E D L O G***

KLASA:340-09/21-01/01

URBROJ:2186/18-02/1-21-2

Ludbreg, 24. veljače 2021. g.

Na temelju članka 30.st.2. Zakona o komunalnom gospodarstvu („Narodne novine“ br. 68/18, 110/18, 32/20), članka 35. Zakona o lokalnoj i područnoj (regionalnoj) samoupravi («Narodne novine», br. 33/01, 60/01-vjerodostojno tumačenje, 129/05, 109/07, 125/08, 36/09, 150/11, 144/12, 19/13-pročišćeni tekst, 137/15, 123/17-pročišćeni tekst, 98/19, 144/20) i članka 33. Statuta Grada Ludbrega («Službeni vjesnik Varaždinske županije», br. 23/09, 17/13, 40/13-pročišćeni tekst, 12/18, 55/18-pročišćeni tekst, 40/19 i 13/20) Gradsko vijeće Grada Ludbrega na 28. sjednici održanoj dana 24. veljače 2021. g., donosi

**Z A K LJ U Č A K**

**o davanju prethodne suglasnosti na Opće uvjete isporuke**

**komunalne usluge parkiranja na javnim parkiralištima**

**na području Grada Ludbrega**

**I.**

Gradsko vijeće Grada Ludbrega daje **PRETHODNU SUGLASNOST** na Opće uvjete isporuke komunalne usluge parkiranja na javnim parkiralištima na području Grada Ludbrega koje donosi trgovačko društvo „Crtorad“ d.o.o. Varaždin kao organizator i davatelj usluga parkiranja na javnim parkirališnim prostorima pod naplatom u Gradu Ludbregu.

**II.**

Ovaj Zaključak stupa na snagu danom donošenja.

Predsjednik

Gradskog vijeća

Antun Šimić

**O B R A Z L O Ž E NJ E**

Trgovačko društvo „Crtorad“ d.o.o. koje je organizator i davatelj usluga parkiranja na javnim parkirališnim prostorima pod naplatom u Gradu Ludbregu dostavilo je Gradu Ludbregu zahtjev za izdavanje prethodne suglasnosti na akt – Opće uvjete isporuke komunalne usluge parkiranja na javnim parkiralištima na području Grada Ludbrega.

Člankom 30.st.1. Zakona o komunalnom gospodarstvu propisano je da je isporučitelj komunalne usluge koji obavlja uslužnu komunalnu djelatnost dužan, u svrhu obavljanja te djelatnosti u skladu s odredbama Zakona i propisima donesenim na temelju toga Zakona, donijeti opće uvjete isporuke komunalne usluge i s korisnikom komunalne usluge sklopiti ugovor o isporuci komunalne usluge.

Stavkom 2. istoga članka propisano je da Opće uvjete donosi isporučitelj komunalne usluge, uz prethodnu suglasnost predstavničkog tijela jedinice lokalne samouprave.

Općim uvjetima utvrđuju se:

* uvjeti pružanja odnosno korištenja komunalne usluge,
* međusobna prava i obveze isporučitelja i korisnika komunalne usluge i
* način mjerenja, obračuna i plaćanja isporučene komunalne usluge.

Slijedom ovih zakonskih odredbi trgovačko društvo „Crtorad“ d.o.o. dostavilo je Gradu Ludbregu zahtjev za izdavanje prethodne suglasnosti kao i predloženi tekst Općih uvjeta na koji se daje prethodna suglasnost.

S obzirom da su predloženi i dostavljeni Opći uvjeti sukladni važećim zakonskim propisima, p r e d l a ž e se Gradskom vijeću da izda prethodnu suglasnost na iste, odnosno da usvoji Zaključak u predloženome tekstu.